Kohli
రెండవ టెస్టు కోసం కోహ్లీ సేన సాధన
బెంగళూరు: ఆస్ట్రే లియాతో బెంగళూరులో జరిగే రెండవ టెస్టు కోసం టీమిండియా బుధవారం ప్రాక్టీస్‌ సెషన్‌లో పాల్గొంది. ఈ సెషన్‌కు జట్టులోని సభ్యులందరూ హాజర య్యారు.పుణేలో టెస్టులో స్లిప్‌లో ఉన్న ఆటగాళ్లు ఎక్కువ క్యాచ్‌లు జార విడవడంతో క్యాచ్‌లు ప్రాక్టీస్‌ చేయడం పైనే ఎక్కువ దృష్టిసారించారు. జాతీయ క్రికెట్‌ అకాడమీ వార్మప్‌ సెషన్‌ పూర్తయిన తరువాత కోహ్లీ,రహనే,వృద్దిమాన్‌ సాహాతో పలువురు క్రికెటర్లు స్లిప్‌లో క్యాచ్‌లు అందుకోవడంపై ఫీల్డింగ్‌ కోచ్‌ శ్రీధర్‌ పర్యవేక్షణలో సాధన చేశారు.అనంతరం బ్యాటింగ్‌,బౌలింగ్‌పై కసరత్తు చేశారు.నెట్స్‌లో సాధన పూర్తయిన తరువాత పుజారా,మురళీ విజ§్‌ు శ్రీధర్‌ ఆధ్వర్యంలో ప్రత్యేకంగా స్లిప్‌ ఫీల్డింగ్‌ మెలకువలు నేర్చుకున్నారు.మరోవైపు పుణే టెస్టులో బెంచ్‌కే పరిమితమైన భువనేశ్వర్‌ కుమార్‌ నెట్స్‌లో తీవ్రంగా శ్రమించాడు.ఇషాంత్‌ శర్మ అంపైర్‌ బాధ్యతలు నిర్వర్తించాడు.తొలి టెస్టులో పేలవ ప్రదర్శన చేసిన ఇషాంత్‌ రెండవ టెస్టులో చోటు దక్కే అవకాశాలు కష్టంగానే కనిపిస్తున్నాయి. మొదటి టెస్టులో స్పిన్‌ మాయ చేయలేకపోయిన అశ్విన్‌,జడేజాలు సైతం కోచ్‌ కుంబ్లే ఆధ్వర్యంలో స్పిన్‌ బౌలింగ్‌ సాధన చేశారు.పుణే టెస్టులో విఫలమైన కోహ్లీ నెట్స్‌లో చమ టోడ్చాడు.తొలి టెస్టు ప్రదర్శనపై ఆత్మ పరిశీలన చేసుకుని తప్పిదాలపై దృష్టిసారించాడు.కొద్దిసేపు స్పిన్‌,ఫాస్ట్‌ బౌలింగ్‌ బంతులను ఎదుర్కొన్నాడు.అందుబాటులో ఉన్న వివిధ రకాల పిచ్‌లపై సుదీర్ఘంగా బ్యాటింగ్‌ సాధన చేశాడు. =====================